लगता नहीं कि हिन्दुस्तान की इस गंदी हरकत के प्रभाव में कोई प्रत्याशी आने वाला है। पूरे चुनाव में हिन्दुस्तान ने ऐसी कई प्रायोजित खबरें छापीं जिनका मकसद प्रत्याशियों को विज्ञापन और पेड न्यूज के लिए उकसाना था। बसपा और मायावती के दो पेज के दो बड़े खबरनुमा विज्ञापन छापना एक तरह का पेड न्यूज ही तो था। इस दो पेज के कथित विज्ञापन में कहीं नहीं लिखा था कि यह किसके द्वारा जारी किया गया है। इसके उपर दाहिने कोने पर मीडिया मार्केटिंग इनिशिएटिव लिखा गया था। शशि शेखर और उनकी मंडली से इस बारे में सवाल है कि क्या हिन्दी अखबार का पाठक इतना सचेत और जागरूक हैं जो उनके इस खबरनुमा विज्ञापन को विज्ञापन ही समझेगा?